

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-33728-CPI-3/2021**

Заводни број: **351-102/2021-01**

Дана: 22.03.2021. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, Поповић Немање и Поповић Габриеле из Оџака, улица Видовданска бр. 24, за издавање грађевинске дозволе, на основу члана 8ђ. и 134. Закона о планирању и изградњи Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

 **Р Е Ш Е Њ Е**

**Одбацује се** захтев инвеститора, **Поповић Немање и Поповић Габриеле из Оџака**, улица Видовданска бр. 24 за издавање грађевинске дозволе за реконструкцију, доградњу и пренамену постојећег стамбеног објекта спратности П+0 у стамбено-пословни објекат спратности П+1 на катастарској парцели број **1472 к.о. Оџаци**, због неиспуњености формалних услова за поступање по истом.

 **О б р а з л о ж е њ е**

Инвеститор радова, Поповић Немање и Поповић Габриеле из Оџака, улица Видовданска бр. 24, преко пуномоћника, Сталевић Љубомира из Куцуре, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране Пројектног бироа „Студио 1924” Куцура, под бројем Е ПГД-02/2021 март 2020., одговорно лице пројектанта Љубомир Сталевић, маст.инж.арх., главни пројектант Зоран Илић, дипл.инж.арх. са лиценцом ИКС број 300 8911 04, са изјавом вршиоца техничке контроле агенција „Ас план инжењеринг“ Бачка Паланка, под бројем Р 01/2021 март 2021. године, Срђан Јоргић, дипл.инж.грађ. са лиценцом ИКС број 300 О477 15;
* Пројекат за грађевинску дозволу израђен од стране Пројектног бироа Пројектног бироа „Студио 1924” Куцура, под бројем Е ПГД-02/2021 март 2020., одговорно лице пројектанта Љубомир Сталевић, маст.инж.арх., главни пројектант Зоран Илић, дипл.инж.арх. са лиценцом ИКС број 300 8911 04;
* Елаборат енергетске ефикасности број ЕЕ-02/2021 израђен од стране Пројектног бироа „Студио 1924” Куцура одговорно лице пројектанта Љубомир Сталевић, маст.инж.арх., одговорни пројектант Драгана Добрић, дипл.инж.арх., лиценца број 381 А0064 19;
* Пуномоћ- овлашћење за подношење захтева;
* Катастарско топографски план;
* Графички прилози техничке документације у dwg формату и
* Доказ о уплати таксе и накнаде за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**На основу увида у електронски поднет захтев, овај орган је утврдио следеће:**

* **Приложена техничка документација није израђена у складу са чланом 54. Правилника о садржини, начину и поступку израде и начину вршења контроле техничке документације према класи и намени објеката („Сл.гласник РС“, бр.73/19).**

Како захтев садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог решења може се изјавити приговор Општинском већу, у року од три дана од дана достављања решења, кроз Централни информациони систем за електронско поступање у оквиру обједињене процедуре.

Обрадио,

дипл.правник Светлана Јовановић

Руководилац Одељења,

 дипл.инж.грађ.Татјана Стаменковић